Lav et referat af nedenstående tekst:

Tekst:
Torsdag mødtes topledelsen fra rederiet Royal Arctic Line med ledelsen i Aalborg Havn. Parterne skulle tale om det videre samarbejde. I juni meddelte Royal Arctic Line, at selskabet vil forlade Aalborg Havn og flytte aktiviteterne til Aarhus Havn med virkning fra 2019. Da kontrakten mellem Aalborg Havn og rederiet løber frem til 2022 fik det bestyrelsesformand for Aalborg Havn Thomas Kastrup-Larsen til at true rederiet med et erstatningskrav. På mødet torsdag var tonen anderledes mild. Det skriver parterne i en fælles udtalelse på Aalborg Havns hjemmeside. På mødet blev der lagt op til en aftale, hvor Aalborg Havn skal være fleksibel i forhold til den eksisterende aftale, imod at Royal Arctic Line garanterer Aalborg Havn fortsat besejling frem til 2025. Desuden skal Aalborg Havn og Royal Arctic Line samarbejde om at øge antallet af containere i havnen frem mod år 2022. Parterne skal mødes igen i slutningen af oktober. Grunden til, at Royal Arctic Line vil flytte havn, er, at rederiet er ved at forny den 25 år gamle flåde med tre nye kæmpeskibe, og dem er der ikke plads til på Grønlandshandlen i Aalborg, vurderer rederiet. Det har tidligere været meldt ud, at 1800 arbejdespladser i Aalborg er afhængige af rederiets tilstedeværelse.

Referat:
Der bliver arbejdet på en ny aftale mellem Royal Arctic Line og Aalborg Havn.